21:00 L-Aġent Speaker tal-Kamra tad-Deputati Ċensu Galea f’ruling li ta m’aċċettax it-talba tal-Oppożizzjoni biex il-Ministru Konrad Mizzi jiġi named, iżda qal li l-kliem użat mll-ministru kien infeliċi. Fir-ruling tiegħu l-Aġent Speaker Galea  qal li skont l-ordni permanenti 93,  naming seta’ jsir biss f’każ ta’ ħolqien ta’ diżordni fil-Kamra meta dan ma kienx il-każ. Waqt li rrefera għal ruling li kien ingħata f’Mejju li għadda, il-Perit Galea qal li l-kliem użat mill-Minsitru ma kienx aċċettabbli minħabba li membru ma setax juża lingwaġġ offensiv jew jattribwixxi mottivi ulterjuri. Huwa qal li d-deċiżjoni tiegħu kienet rimedju finali għall-kwistjoni li nqalgħet. 19:15 Għal darb’oħra s-seduta parlamentarui tal-lejla kienet sospiża biex id-Deputat Speaker Ċensu Galea jagħti ruling wara talba mid-deputat Nazzjonalista Tonio Fenech biex il-Minsitru tal-Enerġija Konrad Mizzi jiġi named taħt l-ordni permanenti  63  wara li ma rtirax il-kliem li qal fis-seduta tat-Tlieta fil-konfront tal-Oppozizzjoni. Id-deputat Fenech qal li għalkemm talab li l-Minsitru jiġi named ma kienx qed ifittex li jingħata sospensjoni mill-Kamra. Min-naħa tiegħu l-Ministru Mizzi qal li ma kienx se jitlob lil d-deputat Fenech jiġi named minkejja allegazzjonijiet li għamel dwaru meta huwa kien impjegat bħala manager tal-IT fl-Enemalta. Id-deputat Fenech staqsa wkoll jekk fl-2006, il-ministru Mizzi kienx fil-bord tat-tmexxija tal-Korporazzjoni. Il-Ministru Mizzi qal li l-kliem oriġinali kien qalu f’kuntest fost ħafna interruzzjonijiet u saħansitra kummenti li ma kinux irrekordjati.  Huwa qal ukoll illi l-eks-Minsitru Fenech fid-diskros tal-baġit tal-2011 kien ammetta li l-ismart meters kienu qed jiġu introdotti biex jonqos is-serq ta’ elettriku fl-Enemalta. Qabel irtira biex jagħti r-ruling id-Deputat Speaker kemm-il darba appella liż-żewġ naħat biex jillimitaw ruħhom għal responsabbiltà poltiika.